Document ID: /roh_data/filtered/fineweb-2-filterrobots_roh.jsonl.gz/31667

Planisà è in bajetg da quatter auzadas che cunfinescha cun la clinica otalpina da Tavau. En las duas auzadas sisum duai dar laboratoris biros en las duas ulteriuras auzadas duai dar stanzas da scolaziun e sesidas, scrivan ils responsabels. Las lavurs duajan esser finidas la stad 2019.
La politica è satisfatga
Per il cusseglier guvernativ Jon Domenic Parolini è il center planisà in project che sa basa sin l'istorgia ed la tradiziun dal lieu da cura da Tavau. Era per l'entir chantun quinta Parolini cun impuls economics. Per il mastral da la regiun da Tavau Tarzisius Caviezel è l'entir project in project da caracter d'impuls per l'entir plaz da sanadad da Tavau.
Dapi il 2009 promova la fundaziun «Christine Kühne-Center for Allergy Researche and Education» la fundaziun d'in tal center per la scolaziun e la perscrutaziun d'allergias.
RR novitads 20:00